laion/Wikipedia-Exotic huggingface dataset:
ফে বেইন্টার

ফে ওকেল বেইন্টার (ইংরেজি: Fay Okell Bainter; ৭ ডিসেম্বর ১৮৯৩ - ১৬ এপ্রিল ১৯৬৮) ছিলেন একজন মার্কিন চলচ্চিত্র ও মঞ্চ অভিনেত্রী। তিনি ৩৯টি চলচ্চিত্রে অভিনয় করেছিলেন। তিনি জেজেবেল (১৯৩৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। এছাড়া তিনি আরও দুটি একাডেমি পুরস্কারের মনোনয়ন লাভ করেছিলেন। চলচ্চিত্রে অবদানের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়। মেট্রো-গোল্ডউইন-মেয়ার স্টুডিও তাকে চলচ্চিত্রে কাজ করতে অনুপ্রাণিত করে এবং ১৯৩৪ সালের ফেব্রুয়ারি মাসে দিস সাইড অব হেভেন দিয়ে তার চলচ্চিত্রে অভিষেক হয়। একই বছর তিনি ব্রডওয়ে মঞ্চে ডডসওয়ার্থ এবং ইট হ্যাপেন্ড ওয়ান ডে চলচ্চিত্রে অভিনয় করেন। বেইন্টার দ্রুত সফলতা অর্জন করেন এবং ১৯৩৮ সালে তিনি প্রথম অভিনয়শিল্পী হিসেবে একই বছর শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী বিভাগ একাডেমি পুরস্কারের মনোনয়ন লাভ করেন। তিনি হোয়াইট ব্যানারস (১৯৩৮) ছবিতে ক্লদ রেইন্সের চরিত্রের গৃহপরিচারিকা ভূমিকায় অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং জেজেবেল (১৯৩৮) চলচ্চিত্রে আন্ট বেল চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এরপর মাত্র নয়জন অভিনয়শিল্পী এক বছরে দুটি মনোনয়ন লাভ করেছেন। ১৯৪০ সালে তিনি টর্নটন ওয়াইল্ডারের নাটক অবলম্বনে নির্মিত আওয়ার টাউন চলচ্চিত্রে মিসেস গিবস চরিত্রে অভিনয় করেন। ১৯৪৫ সালে তিনি রজার্স ও হ্যামারস্টেইনের সঙ্গীতনাট্য স্টেট ফেয়ার-এ মেলিসা ফ্রেক চরিত্রে অভিনয় করেন। তিনি ১৯৬১ সালে দ্য চিলড্রেন্‌স আওয়ার চলচ্চিত্রে অভিনয় করে সেরা পার্শ্ব অভিনেত্রী অপর একটি একাডেমি পুরস্কার এবং একটি গোল্ডেন গ্লোব পুরস্কারের মনোনয়ন লাভ করেন। তাকে সর্বশেষ ১৯৬২ সালে দ্য ডোনা রিড শো অনুষ্ঠানে দেখা যায়। বেইন্টার ১৯২১ সালে ৮ই জুন মার্কিন যুক্তরাষ্ট্রের নৌ কর্মকর্তা রেজিনাল্ড ভেনেবলের সাথে বিবাহ বন্ধনে আবদ্ধ হন। তাদের একমাত্র পুত্র রেজিনাল্ড ভেনেবল জুনিয়র (১৯২৬-১৯৭৪) অভিনেতা ছিলেন। বেইন্টার ১৯৬৮ সালের ১৬ই এপ্রিল লস অ্যাঞ্জেলেসে মৃতুবরণ করেন। তাকে তার স্বামীর ভেনেবলের পাশে আর্লিংটন জাতীয় সমাধিতে সমাহিত করা হয়। "Fay Bainter"। দ্য মন্ট্রিয়ল গেজেট। অ্যাসোসিয়েটেড প্রেস। ১৮ এপ্রিল ১৯৬৮। সংগ্রহের তারিখ ৭ ডিসেম্বর ২০১৮ – গুগল নিউজ-এর মাধ্যমে।  থ্যাকারি জুনিয়র, টেড (১৭ এপ্রিল ১৯৬৮)। "Fay Bainter"। লস অ্যাঞ্জেলেস টাইমস (ইংরেজি ভাষায়)। সংগ্রহের তারিখ ৭ ডিসেম্বর ২০১৮।  "Marriage Of Star Is Declared – Wedding of Fay Bainter and Navy Man Revealed by Mother of Actress"। লস অ্যাঞ্জেলেস টাইমস (ইংরেজি ভাষায়)। ২৪ নভেম্বর ১৯২১।  "Fay Okell Bainter - Navy Spouse & Actress"। আর্লিংটন সমাধি (ইংরেজি ভাষায়)। ৬ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১৮।  উইকিমিডিয়া কমন্সে ফে বেইন্টার সংক্রান্ত মিডিয়া রয়েছে। অলমুভিতে ফে বেইন্টার ইন্টারনেট ব্রডওয়ে ডেটাবেজে ফে বেইন্টার (ইংরেজি) ইন্টারনেট মুভি ডেটাবেজে ফে বেইন্টার  (ইংরেজি) ফাইন্ড এ গ্রেইভে ফে বেইন্টার (ইংরেজি)
বাংলার গভর্নরদের তালিকা

বাংলায় ব্রিটিশ ইস্ট ইন্ডিয়া কোম্পানি বাংলার নওয়াবদের নিকট থেকে ১৬৯০ সাল থেকেই বাণিজ্য চুক্তি স্থাপন করার অধিকার প্রাপ্ত হয়েছিল।  রবার্ট ক্লাইভ: বাংলার গভর্নর ১৭৫৭-৬০, পুনরায় ১৭৬৫-৬৭  এবং ১৭৬৫ থেকে ১৭৭২ সাল পর্যন্ত বাংলায় দৈত গভর্নর স্থাপন করেন।( ভারতবর্ষে ব্রিটিশ ঔপনিবেশিক শাসন প্রতিষ্ঠার মুল হুতা )। ভ্যান্সিটার্ট (১৭৬০–৬৫) : বুসারের যুদ্ধ (১৭৬৪) করটিয়া(১৭৬৯–৭২) : বাংলার দুর্ভিক্ষ (১৭৭০) লর্ড রবার্ট ক্লাইভ নেতৃত্বে ব্রিটিশ সৈন্য এবং তাদের স্থানীয় মিত্রদের সহযোগিতায় পলাশীর যুদ্ধে ২৩ শে জুন ১৭৫৭ বাংলার নবাব-কে পরাজিত করে মুরশিদাবাদে হত্যা করা হয় এবং ব্রিটিশ ইস্ট ইন্ডিয়া কোম্পানি নিজেদের প্রশাসন স্থাপন করে। ক্লাইভ গভর্নর হন। চার্টার অ্যাক্ট ১৮৫৩ এর অধীনে ভারতের গভর্নর জেনারেল বাংলার গভর্নর হিসেবে তার সহগামী শেঠিকে এবং ১৮৫৪ সাল  থেকে ছোট লাট নিযুক্ত করার ক্ষমতাপ্রাপ্ত হয়।  ব্রিটিশ গভর্নরের অধীনে ১৯১১ সালে পূর্ব ও পশ্চিম বাংলাকে একক সরকারের অধিনে এক প্রদেশে পরিনত করা হয়। ব্রিটিশ ঔপনিবেশিক শাসনের অবসান ঘটে ১৯৪৭ সালে এবং ভারত ও পাকিস্তান নামে দুটি পৃথক নতুন রাষ্ট্র সৃষ্টি করা হয়। পূর্ব পরিকল্পনা অনুসারে ১৯৪৭ সালে বাংলাকে দ্বিধাবিভক্ত করা হয় এবং স্বাধীনভাবে পশ্চিমবঙ্গ ভারতে এবং পূর্ববাংলা পাকিস্তানের সাথে যুক্ত হয়। ধারাবাহিকতা বজায় রাখাতে অনুগ্রহ করে পশ্চিমবঙ্গের গভর্নরদের জন্য পশ্চিমবঙ্গের গভর্নর তালিকা ও পূর্বঙ্গের গভর্নরদের জন্য পূর্ব বাংলার গভর্নর তালিকা দেখুন। http://www.worldstatesmen.org/India_BrProvinces.htm ব্রিটিশ ভারতের প্রেসিডেন্সি ও প্রদেশসমূহ
গ্নু ইউনিফন্ট

গ্নু ইউনিফন্ট (ইংরেজি: GNU Unifont) হলো পুরো ইউনিকোড ব্যাসিক মাল্টিলিঙুয়াল প্ল্যাইন কাভার করা একটি ফ্রি বিটম্যাপ ফন্ট। এটি একটি অন্তর্বর্তী বিটম্যাপড ফন্ট ফরম্যাট ব্যবহার করে। গ্নু ইউনিফন্টের উন্নয়নকারী রোমান জাবোরা। অধিকাংশ ফ্রি অপারেটিন সিস্টেম ও উইন্ডো ব্যবস্থায়, যেমন গ্নু/লিনাক্স, এক্সফ্রি৮৬ অথবা এক্স ডট অর্গ সার্ভার এবং রকবক্সের মত কিছু গ্রথিত ব্যবস্থায় এর উপস্থিতি লক্ষ্য করা যায়। ফন্টটি গ্নু জেনারেল পাবলিক লাইসেন্স ২য় সংস্করণ+ এর অধীনে লাইসেন্সকৃত। অক্টোবর ২০১৩ সালে এটি একটি গ্নু প্যাকেজে পরিণত হয়। উইকিমিডিয়া কমন্সে গ্নু ইউনিফন্ট সংক্রান্ত মিডিয়া রয়েছে। গ্নু প্রকল্পের সংগ্রহশালা Unifoundry.com গ্নু ইউনিফন্ট পৃষ্ঠা
আহমদ কবির

'আহমদ কবির বা সৈয়দ আহমদ কবির ইসলাম ধর্ম প্রচারক, একজন সুফি। ১৩০৩ খ্রিস্টাব্দে হযরত শাহ জালাল এর সঙ্গে বাংলাদেশের সিলেট অঞ্চল এসেছিলেন একজন ধর্মযোদ্ধা এবং ইসলাম ধর্ম প্রচারক হিসেবে। সিলেট বিজয়ের পরে হযরত শাহ্‌ জালাল (র.) এর সঙ্গী অনুসারী অনেক পীর-দরবেশ সিলেটের আশ-পাশ শহর, জেলা সহ বাংলাদেশের বিভিন্ন স্থানে ইসলামের শাশ্বত বাণী পৌছিয়ে ইসলাম ধর্মের প্রতিষ্ঠা করেন। শাহ জালালের সঙ্গী অনুসারীদের মধ্য হতে অনেক পীর দরবেশ এবং তাদের পরে তাদের বংশধরগণ সিলেট সহ বাংলাদেশের বিভিন্ন স্থানে গিয়ে বসবাস স্থাপন করে আজও স্মরণীয় হয়ে আছেন। সিলেট শহরে বসবাস স্থাপনকারী দরবেশদের মধ্যে আহমদ কবির ও একজন। বর্তমান সিলেট সিটি কর্পোরেশনের ৯নং ওয়ার্ডে পাঠানটুলায় তাঁর মাজার অবস্থিত। শাহ জালাল শাহজালালের সফরসঙ্গী শ্রীহট্টে ইসলাম জ্যোতি, মুফতি আজহারুদ্দীন সিদ্দিকি, উৎস প্রকাশন ঢাকা, প্রকাশকাল সেপ্টেম্বর ২০০২, পরিদর্শনের তারিখ: ২৮ জুন ২০১১ শ্রীহট্টের ইতিবৃত্ত পূর্বাংশ, দ্বিতীয় ভাগ, দ্বিতীয় খণ্ড, দ্বিতীয় অধ্যায়, দরবেশ শাহজালাল অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪।
ইন্দোনেশীয় ব্রোঞ্জ কুঠার

ইন্দোনেশীয় ব্রোঞ্জ কুঠার হচ্ছে ব্রোঞ্জ যুগের বস্তু যা ইন্দোনেশীয় আর্কিপেলাগোতে ১ম থেকে ২য় শতকের মধ্যে তৈরি করা হয়েছিলো। জাভা, বালি, সুলাবেসি, পুর্বাঞ্চলের দ্বীপসমূহে এবং পাপুয়ার লেক সেনতানির আশপাশের বিভিন্ন প্রত্নতাত্ত্বিক স্থানের ব্রোঞ্জ উৎপাদন কেন্দ্র কিংবা সমাধিস্থানের ব্রোঞ্জের কুঠার পাওয়া গেছে। ব্রোঞ্জ কুঠারের উপস্থিতি ১ম শতকে এই দ্বীপাঞ্চলে মাত্রাতীত ব্যবসায়ী নেটওয়ার্কসের উপস্থিতি প্রমাণ করে এবং ডং সং সংস্কৃতির সংগে যোগসূত্র ভাবা হয়। পাত আকৃতির ব্রোঞ্জ কুড়ালে বিভিন্ন বিন্যাস থেকে এবং এটা এত অস্ত্র কিংবা কৃষিকাজের উপকরণ হিসেবে ব্যবহারের জন্যে খুব দুর্বল যা কুড়ালের উৎসবে ব্যবহার নির্দেশ করে। ইন্দোনেশীয় দ্বীপপুঞ্জের প্রথম নথিবদ্ধ ধাতবকর্মের সন্ধান পাওয়া যায় ৫০০ খ্রিস্টপূর্বাব্দের। প্রথমদিককার সকল ব্রোঞ্জনির্মিত বস্তু যেমন উচ্চশৈলীর কুড়াল, কেটলি ইত্যাদি উৎসবাদিতে ব্যবহৃত হতো। এই পর্বে ইন্দোনেশিয়ায় ব্রোঞ্জের নির্মিত বিভিন্ন বস্তু খুঁজে পাওয়া যায়। এমনকি ইন্দোনেশিয়ার পূর্ব অংশের লোকেরা যারা ভারতীয় উপমহাদেশের হিন্দুবাদের সংস্পর্শে আসেনি, তারাও স্বতন্ত্র ধাতবকর্মের প্রযুক্তি গড়ে তোলেছিলো। এই দ্বীপসমূহে অবশ্যই বাইরে থেকে ব্রোঞ্জ আনা হয় কারণ বালি বা রটে দ্বীপের মতো ক্ষুদ্র দ্বীপসমূহে কোন তামা অথবা টিনের খনি ছিলো না। তারপরও এসব দ্বীপে ব্রোঞ্জ তৈরীর কাঁচামাল এবং ব্রোঞ্জনির্মিত বস্তু পাওয়া যায়। ১ম থেকে ২য় শতক থেকে প্রিক্লাসিক যুগ পর্যন্ত উৎসবের কুঠার নির্মাণ অব্যাহত ছিলো। এই যুগে ব্রোঞ্জ ধাতুর শিল্পকারখানা বিস্তার লাভ করে বিশেষ করে জাভা এবং বালি দ্বীপে। এইসকল কারখানা উৎসবের ব্রোঞ্জ কুড়ালসহ ইন্দোনেশিয়ার বিভিন্ন ব্রোঞ্জ সামগ্রী প্রস্তুত করতো। জাভায় বেশকিছু সোয়ালো লেজযুক্ত ব্রোঞ্জ কুঠার পাওয়া গেছে। এনথ্রোমরফিক নকশা করা বৃহৎ আকারের কুঠার পাওয়া গেছে রটে দ্বীপে এবং মাকাসসারে। বিভিন্ন স্থানে উৎসব কুঠার প্রাপ্তি ইন্দোনেশীয় দ্বীপপুঞ্জে ১ম শতাব্দীতে আন্তঃদ্বীপীয় বাণিজ্যের সন্ধান দেয়। ইন্দোনেশিয়ায় বিভিন্ন ধরনের উৎসব ব্রোঞ্জ কুঠার পাওয়া গেছে। এসব ব্রোঞ্জ কুঠারের মধ্যকার সাদৃশ্য হচ্ছে তাদের শৈল্পিক বিন্যাস এবং ভঙ্গুর নকশা যা এদের উৎসবে ব্যবহার নির্দেশ করে। ১৮৭৫ সালে উত্তর রটের লান্ডুতে একটি ব্রোঞ্জ উৎসব কুঠার পাওয়া গেছে যাতে এনথ্রোপোমর্ফিক নকশা জ্যামিতিক বিন্যাস যেমন ঘনাকারযুক্ত বৃত্ত, মাছের কাটার বিন্যাস এবং সর্পিলাকৃতি বিন্যাসে সাজানো যা দক্ষিণ পশ্চিম প্রশান্তমহাসাগরীয় অঞ্চলের প্রাক শিল্পকর্মের সংগে সাদৃশ্যপূর্ণ। মূলভূমি এশিয়া থেকে আসা নকশাও দেখা গেছে। এটা সুলাবেসিতে প্রাপ্ত কুঠারের সদৃশ যা ইন্দোনেশিয়ার জাতীয় জাদুঘরে সংরক্ষিত আছে। উইকিমিডিয়া কমন্সে ইন্দোনেশীয় ব্রোঞ্জ কুঠার সংক্রান্ত মিডিয়া রয়েছে। পেজেং ড্রাম Miksic 2001, পৃ. 33। Bellwood 2001, পৃ. 38। Heekeren 2013, পৃ. 11। Bellwood, Peter (২০০১)। "Ceremonial Bronzes of the Pre-Classic Era"। Miksic, John। Ancient History। Indonesian Heritage। Archipelago Press। আইএসবিএন 9813018267।  I Wayan Ardika (২০০১)। "Social Complexity in Late Prehistoric Java"। Miksic, John। Ancient History। Indonesian Heritage। Archipelago Press। আইএসবিএন 9813018267।  Heekeren, H.R. (২০১৩)। The Bronze-Iron Age of Indonesia। Verhandelingen van het Koninklijk Instituut voor Taal-, Land- en Volkenkunde। 22। Springer Science & Business Media। আইএসবিএন 9789401509091।  Miksic, John (২০০১)। "The Hunting and Gathering Stage in Eastern Indonesia"। Miksic, John। Ancient History। Indonesian Heritage। Archipelago Press। আইএসবিএন 9813018267।
ডিমোঁজেন সূচক

এই শতাব্দীর তিরিশ দশকের শুরুর দিকে গ্রামীণ বসতি বিন্যাসের ধরন নির্ণয়ে সর্বপ্রথম পদক্ষেপ নেন ফরাসি ভূগোলবিদ এ্যালবার্ট ডিমোঁজেন। তার পদ্ধতি অনুসরণ করে সংঘবদ্ধ ও বিক্ষিপ্ত বসতি শনাক্ত করা সম্ভব। বসতির ধরন ব্যাখ্যাদানকারী তার সূত্রটি নিম্নরূপ; K=(E×N)÷T এক্ষেত্রে; K বসতি বিন্যাসের সূচক মান; E প্রধান বসতির জনসংখ্যা ব্যতীত ওই অঞ্চলের বসতিসমূহের মোট জনসংখ্যা; N প্রধান বসতি বাদে ওই অঞ্চলের মোট বসতি সংখ্যা এবং T ওই অঞ্চলের সর্বমোট জনসংখ্যা। এখানে মনে রাখতে হবে যে, ডিমোঁজেন ফরাসি শুমারিতে প্রাপ্ত তথ্যের সদ্ব্যবহার করে সূত্রটি গঠন করেছেন। সুতরাং এই সূত্র পৃথিবীর অন্যান্য অঞ্চলে ব্যবহার যাবে কি না, তা নিয়েও যথেষ্ট সন্দেহ দেখা দেয়। এমন-কি এই সূত্রটি সমসাময়িক কালের ইউরোপের অন্যান্য দেশগুলোতেও তেমন সাফল্যের সঙ্গে ব্যবহার করা সম্ভব হয়নি।
গোয়া পাথর

গোয়া পাথর হচ্ছে একটি মনুষ্য নির্মিত পাথর যার ওষধি ও তালিসমান গুন আছে বলে ভাবা হয়ে থাকে। ভারতের গোয়ায় সতেরো সতকের শেষের দিকে জেসুইটগণ গোয়া পাথর প্রস্তুত করতো কারণ প্রাকৃতিকভাবে তৈরি পাথরের সংখ্যা কম ছিলো। এর উদ্ভাবক ফ্লোরেইন্টাইন লে ব্রাদার গ্যাসপার এন্টোনিও এবং ১৬৯১ সালের ৬ মার্চ পর্তুগীজদের স্বীকৃতিতে জেসুইটরা এটার একচেটিয়া ব্যবসা করতে থাকে। চুল, খোলস, খোসা, রেজিন, ভাঙা রত্নসহ বিভিন্ন জৈব ও অজৈব উপাদান মিশিয়ে এটা তৈরি করা হয়। এরপর একে গোলাকৃতি করে উজ্জ্বলতা প্রদান করা হয়। বিশ্বাস করা হতো গোয়া পাথরের রোগ প্রতিরোধ এবং বিষমুক্ত করার ক্ষমতা আছে। গোয়া পাথর অলংকার হিসেবে ধারণ করা হতো খাঁটি সোনার সংগে। বিশ্বাস করা হতো যে এতে পাথরের ঔষধি ক্ষমতা বৃদ্ধি পায়। "Goa Stone with Gold Case"। The Metropolitan Museum of Art। The Metropolitan Museum of Art। সংগ্রহের তারিখ ১৯ নভেম্বর ২০১৭।  Bailly, Muriel। "Foolish Remedies: Goa Stone"। Wellcome Collection। Wellcome Collection। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৭।  Fonseca, José Nicolau da (১৮৭৮)। An Historical and Archæological Sketch of the City of Goa: Preceded by a Short Statistical Account of the Territory of Goa (ইংরেজি ভাষায়)। Thacker & Company, limited। পৃষ্ঠা 317।  "Bezoar Stone with Case and Stand"। The Metropolitan Museum of Art। The Metropolitan Museum of Art। সংগ্রহের তারিখ ১৯ নভেম্বর ২০১৭।  Grundhauser, Eric। "The Man-Made Gut Stones Once Used to Thwart Assassination Attempts"। Atlas Obscura। Atlas Obscura। সংগ্রহের তারিখ ১৯ নভেম্বর ২০১৭।
আব্দুল মঈন খান

ড. আব্দুল মঈন খান (জন্ম: ১ জানুয়ারি ১৯৪৭) হলেন একজন বাংলাদেশী শিক্ষাবিদ, সমাজকর্মী ও রাজনীতিবিদ। তিনি বাংলাদেশ জাতীয়তাবাদী দলের রাজনীতির সাথে ঘনিষ্ঠভাবে যুক্ত এবং খালেদা জিয়ার মন্ত্রীসভার সদস্য হিসাবে ২০০১-২০০২ থেকে তথ্য মন্ত্রী হিসাবে দায়িত্ব পালন করেন। মঈন খানের জন্ম ১৯৪৭ সালের ১ জানুয়ারি। তিনি নটর ডেম কলেজের শিক্ষার্থী। তার পিতার নাম আব্দুল মোমেন খান এবং মাতা খোরশেদা বেগম। মঈন সাবেক বাংলাদেশ জাতীয়তাবাদী দলের (বিএনপি) রাজনীতিবিদ ও খাদ্যমন্ত্রী আবদুল মোমেন খান এর ছেলে। বাবার হাত ধরেই তিনি রাজনীতি শুরু করেন। ২০০৯ সালের ডিসেম্বরে তিনি বিএনপির স্থায়ী কমিটির সদস্য হন। "Cabinet of Bangladesh 2001"। docs.google.com। সংগ্রহের তারিখ ১১ নভেম্বর ২০১৭।  User, Super। "List of 4th Parliament Members"। www.parliament.gov.bd। ৯ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  User, Super। "List of 7th Parliament Members"। www.parliament.gov.bd। সংগ্রহের তারিখ ১১ নভেম্বর ২০১৭।  User, Super। "List of 5th Parliament Members"। www.parliament.gov.bd। ১৯ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  User, Super। "List of 9th Parliament Members"। www.parliament.gov.bd। ৩১ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১১ নভেম্বর ২০১৭।  "Nat'l biotechnology policy soon: Moyeen Khan"। The Daily Star। আগস্ট ২৫, ২০০৫। অক্টোবর ১৩, ২০১৬ তারিখে মূল থেকে আর্কাইভ করা। সংগ্রহের তারিখ অক্টোবর ১২, ২০১৬।  মোঃ আলী আকবর (২০১২)। "খান, আবদুল মোমেন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "আধুনিক নরসিংদী গড়ার স্বপ্নদ্রষ্টা আবুদল মোমেন খান -ড. আব্দুল মঈন খান" (Bengali ভাষায়)। Online News Network। ডিসেম্বর ১২, ২০১৫। ১৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ অক্টোবর ১৩, ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "BNP men batoned for defying Section 144 in Narsingdi"। The Daily Star। ডিসেম্বর ২২, ২০০৯। সংগ্রহের তারিখ অক্টোবর ১২, ২০১৬।  উইকিমিডিয়া কমন্সে আব্দুল মঈন খান সংক্রান্ত মিডিয়া রয়েছে।
দি ভিলেন (২০১৮-এর চলচ্চিত্র)

দি ভিলেন হলো ২০১৮ সালে মুক্তিপ্রাপ্ত ভারতীয় কন্নড ভাষার চলচ্চিত্র। এটি রচনা ও পরিচালনা করেন চলচ্চিত্র পরিচালক প্রেম। চলচ্চিত্রটি প্রযোজনা করেন সি. আর. মনোহর শিবা রাজকুমার - রামান্না চরিত্রে সুদীপ - রাম মেকা শ্রীকান্ত-কাইজার অ্যামী জ্যাকসন - সিতা মিঠুন চক্রবর্তী - এসিপি তিলক শেখর - অ্যালেক্স সারণ্য পনভান্নান- রামের মা সারথ লোহিতাসওয়া-রামের বাবা কুরি প্রতাপ মান্ডে রমেশ অর্জুন জনিয়া চলচ্চিত্রটির গানসমূহ স্কোর ও কম্পোজ করেন। দি ভিলেন চলচ্চিত্রটি ১৮ই অক্টোবর ২০১৮ সালে সারাবিশ্বে মুক্তি পায়। "Tickets for Shiva Rajkumar-Sudeep starrer 'The Villain' to cost more"। The News Minute। ১২ অক্টোবর ২০১৮। সংগ্রহের তারিখ ১৯ অক্টোবর ২০১৮।  "Filmibeat on The Villain movie crew" "The villain Cast & Crew, the villain Kannada Movie Cast, Actor, Actress, Director"। ২০১৮-০৪-১৮ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৮।  ইন্টারনেট মুভি ডেটাবেজে দি ভিলেন (ইংরেজি)
ফেলিক্স আর্কিমেদ পুশে

ফেলিক্স আর্কিমেদ পুশে (ফরাসি: Félix-Archimède Pouchet) (২৬ আগস্ট ১৮০০ – ৬ ডিসেম্বর ১৮৭২) একজন ফরাসী প্রকৃতিবিদ এবং বস্তু থেকে প্রাণের উদ্ভব সংক্রান্ত স্বঃতজননবাদের প্রবক্তা এবং তিনি লুই পাস্তুরের জীবাণু তত্ত্বের বিরোধী। তিনি জর্জ পুশের (১৮৩৩–১৮৯৪) পিতা। জর্জ তুলনামুলক শারীরতত্ত্ববিদের অধ্যাপক ছিলেন। ১৮৩৮ সালে তিনি রোয়েনের মেডিসিন স্কুলের অধ্যক্ষ হন। তার বৃহত্তম বৈজ্ঞানিক কাজ হেটারোজিনি প্রকাশ করেন। ১৮৭০ সালে সমগ্র বিজ্ঞানের অবস্থা এবং ইতিহাস ও সংজ্ঞা নিয়ে বিশ্বকোষ দ্য ইউনিভার্স প্রকাশ করেন। তিনি সেখানে লুই পাস্তুরের তত্ত্ব এবং পরমাণু তত্ত্বকে উপহাস করেন। ১৮৪৭ সালে, পুশে কোষ জীববিজ্ঞানের শারীরবৃত্তীয় প্রক্রিয়া নিয়ে বিশ্লেষণী পাঠ প্রকাশ করেন। পুশে ফ্রান্সের রৌনে ২৬ আগস্ট ১৮৮০ সালে জন্মগ্রহণ করেন। তার পিতা একটি প্রতিষ্ঠানের উৎপাদনকর্মী হিসেবে জড়িত ছিলেন। ১৮২৭ সালে তিনি প্যারিসে এমডি অর্জন করেন এবং পরবর্তীতে প্রাকৃতিক ইতিহাসের রৌন জাদুঘরের পরিচালক হয়ে যান। তিনি ১৮৪৩ সালে প্রাণিবিজ্ঞান বিভাগের স্থানীয় কলেজের অধ্যাপক হন। তিনি লেজিওন অব অনার সম্মান লাভ করেন। পুশের বুনিয়াদী জীববিজ্ঞান বিশেষত প্রাণীর প্রজন্ম সংক্রান্ত গভীর অভিজ্ঞতা ছিল। তিনি ১৮৪০ সালে দুইটি বৈজ্ঞানিক প্রবন্ধ প্রকাশ করেন। সেই প্রবন্ধ দুইটিই স্বতঃজননবাদের বিরোধী ধারণা প্রবন্ধে প্রতীয়মান হয়েছে।. Roll-Hansen, Nils (১৯৭৯)। "Experimental method and spontaneous generation: the controversy between Pasteur and Pouchet, 1859–64"। Journal of the History of Medicine and Allied Sciences। 34 (3): 273–292। ডিওআই:10.1093/jhmas/XXXIV.3.273।  Diamantis, Aristidis; Androutsos George (২০০৮)। "Highlights from the history of hormonal cytology"। Hormones (Athens)। Greece। 7 (2): 184–6। আইএসএসএন 1109-3099। পিএমআইডি 18477558।  Farley, John; Geison, Gerald (১৯৭৪)। "Science, politics and spontaneous generation in nineteenth century France: The Pasteur-Pouchet debate"। Bulletin of the History of Medicine। 48.2: 161–198।
মুজিবুল হক

মুজিবুল হক দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারেঃ মুজিবুল হক মুজিব: বাংলাদেশের বর্তমান রেলপথ মন্ত্রণালয়ের মন্ত্রী। মুজিবুল হক (সচিব), রকারি চাকুরীতে এবং নাগরিক অধিকার রক্ষায় অনন্য সাধারণ অবদানের জন্য ২০০৫ সালে তাকে “সমাজসেবায় স্বাধীনতা পুরস্কার” প্রদান করা হয়। মুজিবুল হক চুন্নু, বাংলাদেশী রাজনীতিবিদ এবং কিশোরগঞ্জ-৩ আসনের সংসদ সদস্য। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
শাহজাহান চৌধুরী (চট্টগ্রামের রাজনীতিবিদ)

শাহজাহান চৌধুরী হলেন একজন বাংলাদেশী রাজনীতিবিদ ও সংসদ সদস্য। তিনি বাংলাদেশের সর্ববৃহৎ ইসলামী দল বাংলাদেশ জামায়াতে ইসলামীর চট্টগ্রাম মহানগরীর আমির ও কেন্দ্রীয় শুরা সদস্য। তিনি চট্টগ্রাম-১৪ আসন থেকে নির্বাচিত সাবেক সংসদ সদস্য। শাহজাহান চৌধুরী প্রথম ১৯৯১ সালে ৫ম জাতীয় সংসদের সংসদ সদস্য নির্বাচিত হয়েছিলেন। ১৯৯৬ সালের জুনে অনুষ্ঠিত ৭ম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী অলি আহমেদের নিকট পরাজিত হন। ২০০১ সালের তার দল জামায়াতে ইসলামী ও বিএনপি জোটবদ্ধভাবে নির্বাচন করলেও চট্টগ্রাম-১৪ আসনে উভয় দল পৃথকভাবে নির্বাচন করে এবং তাতে শাহাজাহান চৌধুরী বিজয়ী হন। ২০১৮ সালে অনুষ্ঠিতত্ব নির্বাচনে তিনি চট্টগ্রাম-১০ থেকে মনোনয়নপত্র জমা দেন কিন্তু পরে বিএনপির ভাইস চেয়ারম্যান আবদুল্লাহ আল নোমানের অনুরোধে তা প্রত্যাহার করে নেন। "৫ম জাতীয় সংসদ সদস্য তালিকা (বাংলা)" (পিডিএফ)। www.parliament.gov.bd। ২০১৮-০৯-১৭ তারিখে মূল থেকে আর্কাইভ করা। সংগ্রহের তারিখ ২০১৮-১২-০৮।  ব্যুরো, চট্টগ্রাম। "ধানের শীষের সমর্থনে সরে দাঁড়ালেন জামায়াতের শাহজাহান চৌধুরী" (ইংরেজি ভাষায়)। সংগ্রহের তারিখ ২০১৮-১২-০৯।
কিম বেসিঙ্গার

কিমিলা অ্যান বেসিঙ্গার (ইংরেজি: Kimila Ann Basinger; জন্ম: ৮ ডিসেম্বর ১৯৫৩) হলেন একজন মার্কিন অভিনেত্রী, গায়িকা ও সাবেক ফ্যাশন মডেল। ১৯৭০-এর দশকে নিউ ইয়র্কে সফল মডেলিং কর্মজীবনের পর বেসিঙ্গার ১৯৭৬ সালে লস অ্যাঞ্জেলেসে এসে টেলিভিশনে অভিনয় শুরু করেন। তিনি কয়েকটি টেলিভিশন চলচ্চিত্রে অভিনয় করার পর নাট্যধর্মী হার্ড কান্ট্রি (১৯৮১) দিয়ে তার চলচ্চিত্রে অভিষেক হয়। ১৯৮০ ও ১৯৯০-এর দশকে যৌন আবেদনের প্রতীক স্বীকৃতি লাভ করা বেসিঙ্গার নেভার সে নেভার অ্যাগেইন (১৯৮৩) ছবিতে বন্ড গার্ল ডোমিনো পেটাচি চরিত্রে অভিনয় করে খ্যাতি অর্জন করেন। পরবর্তীকালে তিনি দ্য ন্যাচারাল (১৯৮৪) ছবিতে অভিনয় করে প্রশংসা লাভ করেন এবং গোল্ডেন গ্লোব পুরস্কারের মনোনয়ন লাভ করেন। তিনি কাল্ট যৌনউদ্দীপক চলচ্চিত্র নাইন অ্যান্ড হাফ উইকস (১৯৮৬) এবং টিম বার্টনের ব্লকবাস্টার ব্যাটম্যান (১৯৮৯) চলচ্চিত্রে অভিনয় করেন। ব্যাটম্যান তার অভিনয় জীবনের সর্বোচ্চ আয়কারী চলচ্চিত্র। এল.এ. কনফিডেনশিয়াল (১৯৯৭) চলচ্চিত্রে তার প্রলুব্ধকর চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার ও একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রগুলো হল ব্লাইন্ড ডেট (১৯৮৭), প্রেট-এ-পোর্টার (১৯৯৪), আই ড্রিমড অব আফ্রিকা (২০০০), এইট মাইল (২০০২), সেলুলার (২০০৪), গ্রাজ ম্যাচ (২০১৩) এবং ফিফটি শেডস ডার্কার (২০১৭)। বেসিঙ্গার ১৯৫৩ সালের ৮ই ডিসেম্বর জর্জিয়া অঙ্গরাজ্যের অ্যাথেন্সে জন্মগ্রহণ করেন। তার মাতা অ্যাল লি কর্ডেল (১৯২৫-২০১৭) ছিলেন একজন মডেল, অভিনেত্রী ও সাতারু, যিনি এস্থার উইলিয়ামসের কয়েকটি চলচ্চিত্রে কাজ করেছেন। তার পিতা ডোনাল্ড ওয়েড বেসিঙ্গার (১৯২৩-২০১৬) ছিলেন বিগ ব্যান্ডের সঙ্গীতজ্ঞ এবং মার্কিন যুক্তরাষ্ট্রের সেনাবাহিনীর সৈনিক। তিনি ডি-ডে'তে নরম্যান্ডিতে নেমেছিলেন। কিম তার পিতামাতার তৃতীয় সন্তান, তার দুই ভাই জেমস মাইকেল "মিক" ও স্কিপ এবং দুই বোন অ্যাশলি ও বারবারা। বেসিঙ্গারের পূর্বপুরুষেরা ইংরেজ, জার্মান, সুয়েডীয় ও স্কট-আইরিশ ছিলেন। বেসিঙ্গার মেথডিস্ট ধর্মাবলম্বী হিসেবে বেড়ে ওঠেন। "Kim Basinger Biography"। বায়োগ্রাফি। এঅ্যান্ডই টেলিভিশন নেটওয়ার্কস। ২৭ জুন ২০১৮ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৮।  "Bond Girls: Never Say Never Again (1983)"। ফিল্মসাইট। এএমসি নেটওয়ার্কস। সংগ্রহের তারিখ ৮ ডিসেম্বর ২০১৮।  প্যারিস ২০০৭, পৃ. ৬৬। Georgia Alumni Record ১৯৪৮, পৃ. ৫৮। বালটেক, জো (২২ ডিসেম্বর ১৯৮৩)। "Kim Basinger – Information on the Academy Award Winning Actress and former fashion model"। ফিলাডেলফিয়া ডেইলি নিউজ। সংগ্রহের তারিখ ৮ ডিসেম্বর ২০১৮।  ইনসাইড দি অ্যাক্টরস স্টুডিও, ১৯৯৯-এ উল্লেখিত। উঞ্চ, ফিলিপ (২ আগস্ট ১৯৮৭)। "NADINE IS THAT YOU? Robert Benton needed a down-home girl to play a manicurist in his movie. He found her in Kim Basinger"। দ্য ডালাস মর্নিং। সংগ্রহের তারিখ ৮ ডিসেম্বর ২০১৮।  Georgia Alumni Record (ইংরেজি ভাষায়)। Alumni Society of the University of Georgia.। ১৯৪৮। সংগ্রহের তারিখ ৮ ডিসেম্বর ২০১৮।  প্যারিস, জেমস রবার্ট (২০১১)। The Hollywood Book of Extravagance: The Totally Infamous, Mostly Disastrous, and Always Compelling Excesses of America's Film and TV Idols (ইংরেজি ভাষায়)। জন উইলি অ্যান্ড সন্স। পৃষ্ঠা ২৮৮। আইএসবিএন 9781118039021। সংগ্রহের তারিখ ৮ ডিসেম্বর ২০১৮।  উইকিমিডিয়া কমন্সে কিম বেসিঙ্গার সংক্রান্ত মিডিয়া রয়েছে। অলমুভিতে কিম বেসিঙ্গার ইন্টারনেট মুভি ডেটাবেজে কিম বেসিঙ্গার  (ইংরেজি) টার্নার ক্লাসিক মুভিজ ডেটাবেজে কিম বেসিঙ্গার (ইংরেজি) রটেন টম্যাটোসে কিম বেসিঙ্গার (ইংরেজি)
নুরুল ইসলাম মনি

নুরুল ইসলাম মনি একজন বাংলাদেশী রাজনীতিবিদ। তিনি ১৯৮৮, ১৯৯১ ও ২০০১ সালে মোট তিন বার বাংলাদেশের সাধারণ নির্বাচনে বরগুনা-২ আসন থেকে সংসদ সদস্য নির্বাচিত হন। ২০১৯ সালের একাদশ সাধারণ নির্বাচনে তিনি বাংলাদেশ জাতীয়তাবাদী দল (বিএনপি) থেকে প্রার্থী মনোনীত হন। নুরুল ইসলাম মনি ১৯৫২ সালে বরগুনা জেলার পাথরঘাটা উপজেলার মনিপুর গ্রামে জন্মগ্রহণ করেন। ১৯৭২ সালে তিনি যশোর শিক্ষা বোর্ড থেকে উচ্চ মাধ্যমিক পাশ করেন। এরপর ১৯৭৫ সালে ঢাকা বিশ্ববিদ্যালয় থেকে তিনি বিএসসি পাস করেন। পরের বছর ১৯৭৬ সালে একই বিশ্ববিদ্যালয় থেকে এমএসসিতে ফার্স্ট ক্লাস সহ পাস করেন। নুরুল ইসলাম মনি ১৯৮৮ সালের ৪র্থ জাতীয় সংসদ নির্বাচনে স্বতন্ত্র প্রার্থী হিসেবে নির্বাচনে অংশ নিয়ে সংসদ সদস্য নির্বাচিত হন। পরে এরশাদ সরকারের পতন হলে ১৯৯০ সালে সংসদ ভেঙে যায়। পরে ১৯৯১ সালে ৫ম জাতীয় সংসদ নির্বাচনে নুরুল ইসলাম মনি আবারো স্বতন্ত্র প্রার্থী হিসেবে নির্বাচন করেন। তিনি সে নির্বাচনেও বিপুল ভোটে জয়লাভ করেন। পরবর্তীতে তৎকালীন বিএনপি সরকার ক্ষমতায় থাকাকালে নির্বাচনের পর তিনি বিএনপিতে যোগদান করেন। এরপর তিনি বরগুনা জেলা বিএনপির সভাপতিও নির্বাচিত হন। ১৯৯৬ সালের ১৫ ফেব্রয়ারির ৭ম জাতীয় সংসদ নির্বাচনে তিনি অংশগ্রহণ করেননি। পরে ২০০১ সালে ৮ম জাতীয় সংসদ নির্বাচনে তিনি বিএনপি থেকে সংসদ সদস্য নির্বাচিত হন। ২০০৭ সালে বরগুনা জেলা আদালত তাকে গ্রাফট মামলায় ১৪ বছরের কারাদন্ড দিয়েছিল। "বরগুনা-২ : তৃণমূলের আস্থা মাহবুবে, মনির পক্ষে অতীত রেকর্ড"। দৈনিক নয়া দিগন্ত। সংগ্রহের তারিখ ২০১৮-১২-০৮।  "বরগুনা-২: বিএনপির মনোনয়ন পেলেন নুরুল ইসলাম মনি"। কালের কণ্ঠ। সংগ্রহের তারিখ ২০১৮-১২-০৮।  "বরগুনা-২ আসনে নুরুল ইসলাম মনি"। www.jaijaidinbd.com। সংগ্রহের তারিখ ২০১৮-১২-০৮।  "বরগুনা ২ বিএনপির মনোনয়ন পেলেন নুরুল ইসলাম মনি"। www.dailykalbela.com। সংগ্রহের তারিখ ২০১৮-১২-০৮। [স্থায়ীভাবে অকার্যকর সংযোগ] প্রতিবেদক, জ্যেষ্ঠ; ডটকম, বিডিনিউজ টোয়েন্টিফোর। "চূড়ান্ত মনোনয়নে বিএনপির ২০৬ প্রার্থীর নাম ঘোষণা"। bangla.bdnews24.com। ২০১৮-১২-০৮ তারিখে মূল থেকে আর্কাইভ করা। সংগ্রহের তারিখ ২০১৮-১২-০৮।  "Ex-BNP MP Moni, his brother sent to jail"। The Daily Star (ইংরেজি ভাষায়)। ২০০৮-১০-২৯। সংগ্রহের তারিখ ২০১৮-১২-০৮।
গ্নু ইম্যাকস

গ্নু ইম্যাকস ইম্যাকস টেক্সট সম্পাদকগুলোর মধ্যে সবচেয়ে জনপ্রিয় ও সবচেয়ে বেশি পোর্ট করা। এটি গ্নু প্রকল্পের প্রতিষ্ঠাতা রিচার্ড স্টলম্যানের সৃষ্টি।অন্যান্য ইম্যাকস ভ্যারাইটির মত, এটি টিউরিং কম্পলিট প্রোগ্রামিং ভাষা ব্যবহার করে প্রসারিত করা সম্ভব। গ্নু ইম্যাকসকে বলা হয় "the most powerful text editor available today"(এখনকার সবচেয়ে শক্তিশালী টেক্সট সম্পাদক)। অধিষ্টিত সিস্টেম থেকে উপযুক্ত সমর্থনসহ গ্নু ইম্যাকস বহু ক্যারেক্টার সেটে ফাইল প্রদর্শন করতে সক্ষম এবং ১৯৯৯ সাল থেকে অধিকাংশ মনুষ্য ভাষায় তারা প্রদর্শন করতে পারে। এর ইতিহাসে, গ্নু ইম্যাকস গ্নু প্রকল্পের কেন্দ্রীয় উপাদান, এবং ফ্রি সফটওয়্যার আন্দোলনের উল্লেখযোগ্য বস্তু হয়ে আছে। গ্নু ইম্যাকসকে অন্য ইম্যাকস সংস্করণ থেকে আলাদা করতে, অনেকসময় একে গ্নুম্যাকস (GNUMACS) বলা হয়। গ্নু ইম্যাকসের ট্যাগলাইন হলো "the extensible self-documenting text editor"। "Emacs machines list"।  ""Learning GNU Emacs, Third Edition": A Guide to the World's Most Extensible, Customizable Editor"।  "Alphabet Soup: The Internationalization of Linux, Part 1 Linux Journal March 1999"। With the availability of fonts and, where necessary, internationalized terminal emulators, Emacs can simultaneously handle most of the world's languages.  "The Linux Programmer's Toolbox"।  "Learning GNU Emacs"।  "GNUMACS"।  "Debian - details of package Emacs in wheezy"।  উইকিমিডিয়া কমন্সে গ্নু ইম্যাকস সংক্রান্ত মিডিয়া রয়েছে। দাপ্তরিক ওয়েবসাইট আনঅফিশিয়াল ইম্যাকস উইকি